open-index/open-wikipedia-markdown huggingface dataset:
Alexander Frison

**Alexander Frison** (en alemán; en ; en ), nado en Baden (preto de Odesa, na Gobernación de Khersón do Imperio Ruso) o 5 de maio de 1875 e finado en Moscova (URSS) o 20 de xuño de 1937, foi un eclesiástico católico latino, bispo e mártir.
## Traxectoria 
Naceu na colonia alemá de Baden (renomeada posteriormente Ocheretivka (*Очеретівка*) e hoxe integrada en Kuchurhan), nas proximidades de Odesa, o 5 de maio de 1875 (outras fontes dan como ano de nacemento 1873). Era fillo de Johannes Frison e de Elisabeth Schwan, pais doutro rapaz e catro rapazas ademais do propio Alexander, de orixe alsaciana. Logo de rematar con éxito a súa educación en Baden e Strassburg, foi enviado polos seus pais ao seminario menor de Saratov, mais logo de tres anos tivo que volver para axudar na granxa familiar por mor da grave doenza do seu pai.

Sete anos máis tarde, con 22 anos, retomou os seus estudos eclesiásticos no seminario de Saratov e, logo de graduarse, o bispo Anton Zerr enviouno en 1897 ao Colexio Xermánico de Roma para afondar nos estudos de teoloxía. En 1902 volveu a Saratov e foi ordenado sacerdote.

Entre 1905 e 1907 foi profesor no seminario de Saratov, trasladado ao de Odesa en 1907, e reitor do mesmo a partir de 1910. En 1925 foi arrestado por distribuír ropa aos necesitados sen permiso das autoridades.

O 10 de maio de 1926 foi consagrado bispo en segredo por Michel d'Herbigny e nomeado bispo titular de Limyra, visitador apostólico para a diocese de Tiraspol e administrador apostólico de Odesa con dereito de sucesión a Joseph Kruschinsky. A finais do ano, o secretario da Congregación Consistorial Gaetano De Lai (descoñecedor destes feitos), conxuntamente coa Congregación para a Propagación da Fe e por consello de Adriaan Smets, pediu información na Santa Sé antes de nomear un ordinario para os católicos latinos de Ciscaucasia: os candidatos eran o mesmo Frison e Johannes Roth, e logo das súas consultas sería nomeado Roth. Por mor do aumento da presión soviética, Frison reorganizou a diocese de Tiraspol en catro divisións: central (con sé en Odesa, con el mesmo como administrador), setentrional/Volga (con sé en Saratov, con Augustin Baumtrog como administrador), meridional/Cáucaso (con sé en Piatigorsk, con Roth como administrador) e Xeorxia (con sé en Tbilisi, con Stefan Demurow como administrador).

En agosto de 1929 foi brevemente arrestado en Simferopol, e logo da súa liberación retenido en Simferopol sen poder trasladarse a Odesa; a finais do mesmo ano foi novamente arrestado e liberado un ano máis tarde. En 1933 foi arrestado novamente baixo a acusación de permitir a participación de menores de idade nas cerimonios litúrxicas.

O seu derradeiro arresto tivo lugar o 10 de outubro de 1935, acusado de espiar para os alemáns. Foi condenado a morte en marzo de 1936, e o 10/15 de abril de 1937 a condena foi confirmada polo Tribunal Supremo soviético. Foi fusilado o 20 de xuño; fontes máis antigas databan o fusilamento no 2 de agosto.

## Notas 
## Véxase tamén 
### Bibliografía 
*
*
*
*
*
Estanislao Cantero Izquierdo

**Estanislao Cantero Izquierdo**, nado en Pontevedra en 1908 e finado na Arxentina, foi un guerrilleiro antifranquista galego.

## Traxectoria 
Zapateiro e militante do PCE. O golpe de Estado do 18 de xullo de 1936 sorprendeuno en Valencia. Alistouse como voluntario e loitou no bando republicano na fronte asturiana ata a súa caída en 1937. Detido ao rematar a guerra, estivo preso no campo de concentración de Miranda de Ebro. Despois foi enviado a un batallón de traballadores. Cando o puxeron en liberdade instalouse en Vigo e foi nomeado secretario xeral do comité provincial de Pontevedra do PCE. Secretario xeral da Unión Nacional Española de Vigo, foi detido a principios de 1945, procesado na causa 94/45 acusado de pertencer á Unión Nacional xunto a Jesús Balboa López, Manuel Montero Malvar, Jesús Pérez Bustos, Mariano Otero Castelao, Manuel Álvarez, Cándido Comesaña Fernández, Leandro Aroca González, Xosé Velo Mosquera, Avelino Álvarez Meana, Francisco Rey Drox, Aníbal González Fernández e Rosa González Cabo. 

Logrou fuxir e integrouse no destacamento Paco Barreiro da V Agrupación do Exército Guerrilleiro de Galicia, que loitaba na comarca de Vigo baixo as ordes de Manuel Simón Campos e Avelino Otero Montes. Foi procesado con Víctor García García, Teófilo Fernández Canal e Francisco Rey Drox na causa 75/1946 da Coruña. O 28 de setembro de 1946 participou nun atraco en Gaxate.

Despois da morte de Manuel Simón e Avelino Otero en maio de 1947 desfíxose o grupo. Foi reclamado mediante requisitoria polo Xulgado Militar de Vigo en agosto de 1947 como encartado na causa 271/47, xunto con Víctor García García, Miguel Nicolás Esperante, Manuel Álvarez Díaz, Claudio Rodríguez Vázquez, Basilio Calvar Solla e Eugenio Rueda Perosanz. Logrou fuxir á Arxentina onde fundou unha familia e morreu a unha avanzada idade.

## Vida persoal 
Casou en Vigo con María Bello Torres en novembro de 1943.
## Notas 
## Véxase tamén 
### Bibliografía 
* 

* 

*
Merijärvi

**Merijärvi** é un municipio de Finlandia situada na rexión de Ostrobotnia do Norte. En 2018 a súa poboación era de 1&nbsp;114&nbsp;habitantes. A superficie do termo municipal é de 231,63&nbsp;km2, dos cales 1,69&nbsp;km2 son auga. O concello ten unha  densidade de poboación de 4,84&nbsp;hab./km².

Limita cos concellos de Alavieska, Kalajoki, Oulainen, Ylivieska e Pyhäjoki, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Merijärvi
Pica mourerae

***Pica mourerae*** é unha especie extinta de ave da familia dos córvidos, que viviu hai uns 2,6 millóns de anos na illa de Mallorca.

## Características 
*Pica mourerae* era un córvido de tamaño mediano, parecido ao dunha pega común (*Pica pica*). O seu tarso-metatarso medía entre 48 e 52 mm, e o seu úmero, de 40 a 41&nbsp;mm. A proporción de ósos da á e da pata entre si era significativamente menor que nos corvidos europeos de hoxe: tiña as patas máis longas e as ás máis curtas que *Pica pica*.

## Localización e horizonte temporal 
Os primeiros fósiles de *Pica mourerae* encontráronse na cova Pedrera de s'Ònix, no leste de Mallorca. O estrato correspondente está datado na transición do plioceno ao plistoceno temperán, poo tanto ten ao redor de 2,6 millóns de anos. Un fragmento dun úmero, achado na Cova de Son Bauçà, está datado no plistoceno medio, o que ampliaría o horizonte temporal de *Pica mourerae*, pero a súa condición non permite facer unha asignación específica a unha especie específica. *Pica mourerae* é a única especie de pega que se encontrou en Mallorca.

## Forma de vida 
O acortamento dos ósos da á e o alongamento das patas, adaptadas á carreira, poden observarse en moitas aves endémicas das illas. Polo xeral, é unha adaptación a un hábitat limitado ou aos depredadores en gran parte do seu medio ambiente. Isto encontouse en *Pica mourerae*, que tería uns hábitos máis terrestres que as pegas actuais, pero probabelmente non suporía a perda da capacidade de voar.

## Taxonomía 
Os fósiles coñecidos de *Pica mourerae* encontráronse durante varias escavacións na década de 1970. Foron atribuídos inicialmente a *Pica pica*, antes de que Bartomeu Seguí os situara como especie diferente en 2001. Apuntou como xustificación as proporcións diverxentes e varios trazos finos dos ósos, que se desviaban significativamente dos da pega.

Como epíteto específico, elixiu *mourerae* para honrar os logros da paleontóloga Cécile Mourer-Chauvirés. Mourer-Chauviré descubrira orixinariamente os fósiles de *Pica mourerae* e contribuíra significativamente ao estudo da vida das aves no plio-plistoceno das illas Baleares.

## Notas 
## Véxase tamén 
### Bibliografía 
* Seguí, Baromeu (2001): "A new species of *Pica* (Aves: Corvidae) from the Plio-Pleistocene of Mallorca, Balearic Islands (Western Mediterranean). En: *Geobios* **34** (3): 339–347.

### Outros artigos 
* *Pica*
Bartomeu Seguí

**Bartomeu Seguí Campaner**, nado en Palma en 1971, é un paleontólogo español que traballa no Departamento de Ciencias da Terra da Universidade das Illas Baleares.

É coñecido por ser o descritor da especie de córvido extinto *Pica mourerae*.

## Algunhas publicacións 
* Bartomeu Seguí (2001): "A new species of Pica (Aves: Corvidae) from the Plio-Pleistocene of Mallorca, Balearic Islands (Western Mediterranean). En: *Geobios* **34** (3): 339–347.
* Bartomeu Seguí, Josep Quintana, Joan J. Fornós & Josep Antoni Alcover (2003): "A New Fulmarine Petrel (Aves: Procellariiformes) from the Upper Miocene of the Western Mediterranean". Resume
* Bartomeu Seguí, Llorenç Payeras, Damia Ramis, Amparo Martínez, Juan Vicente Delgado y Jorge Quizoz (2005): "La cabra salvaje mallorquina: origen, genética, morfología, notas ecológicas e implicaciones taxonómicas" PDF. *Bull. Soc. Hist. Nat. Balears*, **48**: 121-151. ISSN 0212-260X.

## Abreviatura 
A abreviatura **Seguí** emprégase para recoñecer a  como autoridade na descrición e taxonomía en zooloxía e paleontoloxía.

## Notas
Peniche

O topónimo **Peniche** pode referirse a:

***Peniche**,  cidade portuguesa do distrito de Leiria;
***Peniche**, barrio da parroquia de Coia, na cidade de Vigo;
***Peniche**, lugar da parroquia do Hío, no concello de Cangas.

Amais como antropónimo e apelido pode referirse a:
***Peniche Everton Romualdo**, futbolista brasileiro (n. 1979);
***Arturo Peniche**, actor mexicano (n. 1962);
***Yuliana Peniche**, actriz mexicana (n. 1981);
***Kari Ann Peniche**, modelo e actriz estadounidense (n. 1984);

## Notas
## Véxase tamén
### Outros artigos
***Condado de Peniche**
Kim Tillie

**Kim Tillie**, nado o 15 de xullo de 1988 en Cagnes-sur-Mer, é un xogador profesional de baloncesto francés. Cunha estatura de 2,11 metros xoga nas posicións de ala-pivote e pivote.

## Traxectoria profesional 
Tras non ser elixido no Draft da NBA de 2010, Tillie regresou a Francia para xogar no ASVEL Basket, equipo co que asinou por dúas tempadas.

O 18 de xullo de 2012, anunciouse a fichaxe de Tillie por dúas tempadas polo UCAM Murcia da Liga ACB. En xullo de 2014, Tillie fichou polo Baskonia.

O 25 de xullo de 2018, Tillie asinou un contrato dun ano co CB Gran Canaria da Liga ACB.

## Notas 
## Véxase tamén 
### Ligazóns externas 
* Perfil en ACB.com 
* Perfil en Euroleague.net
Estanislao Cantero

O nome de **Estanislao Cantero** pode referirse a:
***Estanislao Cantero Izquierdo**, guerrilleiro antifranquista galego (n. 1908).
***Estanislao Cantero Núñez**, xurista e historiador do dereito español.
Pronolagus

***Pronolagus*** é un xénero de mamíferos da orde dos lagomorfos, familia dos lepóridos.

Inclúe tres especies de lebres, segundo a maioría dos autores, distribuídas polo sur de África e coñecidas vulgarmente como **lebres das rochas**, debido a os terreos rochosos nos que habitan.

Estas especies posúen trazos físicos e comportamentais anteriores aos doutras lebres desde o punto de vista evolutivo, e a miúdo son consideradas como coellos.

## Características 
Algunhas características dos animais deste xénero son a falta dun óso interparietal nos adultos, un espazo no mesopterigoide que é máis estreito que a lonxitud mínima do padal duro, as orellas curtas (entre os 63 e os 106 mm) e a falta dunha raia na mandíbula.

## Taxonomía 
### Descrición 
O xénero foi descrito en 1904 polo zoólogo estadounidense Marcus Ward Lyon, en *Smithsonian Miscellaneous Collection*, **45**: 416.

### Etimoloxía 
O termo *Pronolagus* está formado polos elementos do latín científico *prono-* e *-lagus*. O primeiro deriva da preposición *pro* 'diante de' (ralacionada co prefixo do grego antigo πρό- ou πρo- *pró-* ou *pro-*, de πρό 'diante', 'adiante', diante de'). E o segundo, do substantivo grego λαγός *lagós*, 'lebre'. Literalmente 'as primeiras lebres'.

### Especies 
A maioría dos autores recoñecen no xénero as seguintes tres especies:
* *Pronolagus caucinus* Thomas 1929 
* *Pronolagus ruddi* Thomas & Schwann 1905

Por outra parte, os expertos da UICN recoñecen unha cuarta, *Pronolagus saundersiae*, incluída como subespecie de *Pronolagus rupestris* en *Mammal Species of the World*.

### Historia taxonómica 
As especies deste xénero foron previamente clasificadas no xénero *Lepus*, por Gray, ou no *Oryctolagus*, por Forsynth Major.

O xénero *Pronolagus* foi proposto por Marcus Ward Lyon en 1904, baseándose nun esqueleto de *Lepus crassicaudatus* I. Geoffroy, 1832.  e escribiu que a especie tipo do xénero "debería ser *Pronolagus crassicaudatus* Lyon (non I. Geoffroy) = *Pronolagus ruddi* Thomas & Schwann".

## Notas 
## Véxase tamén 
### Bibliografía 
* Kingdon, J. (2015): *The Kingdon Field Guide to African Mammals*. 2nd ed. London: Bloomsbury Publishing. ISBN 978-1-4729-2531-2. (Capítulo: Rock-Hares *Pronolagus*, pp.&nbsp;304–306).
* Kowalski, K. (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Walker, E. (1975): *Mammals of the World*. 2 Vols. Sixth edition. Baltimore, Maryland, USA e Londres Reino Unido: Johns Hopkins University Press. ISBN 978-0-8018-5789-8. 
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Lagomorfos
* Lepóridos

### Ligazóns externas 
* *Pronolagus*. Rockhares na ADW.
* *Pronolagus* Lyon 1904 na EOL.
Emilio Golás

**Emilio Golás Rodríguez**, coñecido como **Villa**, nado en Paradela en 1908 e finado en Lugo o 30 de novembro de 1946, foi un guerrilleiro antifranquista galego.

## Traxectoria 
Garda municipal en Sarria. Foi detido en outubro de 1934 con Vicente Páramo Losada, Pedro García Arcas, Antonio Rodríguez Castro, Antonio Sanmartín López, Manuel Durán Fernández, Julio Páramo Sánchez e Felipe Rodríguez García, acusados de confeccionar e repartir follas subversivas incitando á revolución. Foi secretario da Agrupación Socialista Obrera constituída en Sarria o 1 de abril de 1936 vinculada ao PSOE. Co golpe de Estado do 18 de xullo de 1936 foi detido o día 20. Xulgado en Lugo por traizón en consello de guerra o 28 de agosto xunto con Julio Páramo Sánchez, Vicente Páramo Losada, Claudio Garrido Lago e Manuel Montero Montero, foi condenado a cadea perpetua. Cumpriu condena na Prisión Provincial da Coruña de onde saíu en liberdade condicional en xuño de 1942.

Despois foi militante do PCE. Desenvolveu un traballo de expasión e organización do partido en Galicia. Mantivo contactos coa guerrilla lucense de Xosé Castro Veiga. Foi membro do Comité Provincial do PCE de Lugo, xunto a Julio Nieto López e Enriqueta Otero, con tarefas de propaganda e axitación. Conseguiu facerse cunha caixa de clixés do Goberno Civil de Lugo e editou un boletín da Unión Nacional nunha rudimentaria multicopista. Pasou ao monte o 23 de xaneiro de 1946, ante as caídas de febreiro de 1946. Participou con Ramón Rodríguez Varela "Curuxás" nalgunha das xuntanzas que se organizaron na zona de Palas de Rei para intentar organizar a guerrilla. Foi acusado da morte do párroco de Meixente (Sarria) Pedro Páramo Arias o 2 de setembro de 1946, aínda que finalmente foi descartada a acusación. Ocasionalmente acudía á súa casa en Outeiro de Barán, e nunha desas ocasións, o 29 de novembro de 1946, un veciño seu denunciouno á Garda Civil. A forza pública rodeou a casa; ferido no enfrontamento cos gardas xunto coa súa cuñada e o seu sobriño de tres anos, foi finalmete detido. Levárono a Lugo ao día seguinte, onde morreu nas sesións de interrogatorio, aínda que despois foi trasladado ao Hospital Civil de San Xosé. A vinganza do Piloto pola morte do seu amigo foi queimar a casa do delator con el e a súa muller dentro.

## Vida persoal 
Casou con Carmen López Alvaredo e tivo tres fillos..
## Notas 
## Véxase tamén 
### Bibliografía 
* 
* 
* 
### Ligazóns externas 
* Ficha en Represión franquista en Lugo
* 
*
Ramón Vivero Geada

**Ramón Vivero Geada**, coñecido como **Novolitos**, nado en Xerdiz (Ourol) en 1909 e finado na Coruña o 21 de setembro de 1946, foi un guerrilleiro antifranquista galego.

## Traxectoria 
Antigo garda de asalto da 46 Compañía de Asalto de Barcelona, foi promovido a cabo pola súa lealdade á República en xaneiro de 1937. Propietario dun bar en Lugo que era centro de reunión e encontros. Militante do PCE dende 1944. Enlace entre os diferentes comités comarcais e o provincial. Colaborou con Marcelino Rodríguez Fernández “Marrofer” a comezos de 1945 na posta en marcha da IV Agrupación do Exército Guerrilleiro de Galicia. Proporcionaba armas á guerrilla. Foi detido en febreiro de 1946 con Julio Nieto López e Enriqueta Otero. Xulgado na Coruña en consello de guerra por rebelión militar o 18 de xullo de 1946 no proceso 75/1946 con Enriqueta Otero, Julio Nieto López, José María Urquiola Iglesias e Marcelino Villares Santiago, foi condenado a pena de morte. Foi executado con garrote vil na prisión da Coruña con Julio Nieto López o 21 de setembro de 1946.

## Notas 
## Véxase tamén 
### Bibliografía 
*
Lume-1

O **Lume-1** é un Cubesat do tipo 2U, deseñado por Alén Space, spin-off da Universidade de Vigo, sendo o cuarto satélite no que traballou esta institución e integrado dentro do proxecto FIRE-RS coa colaboración do Centre National de la Recherche Scientifique e da Universidade do Porto, co obxectivo da asistencia durante a extinción de incendios.

## Equipamento 
O requisito do sistema FIRE-RS é o de prover ao satélite Lume-1 con alertas terrestres dos incendios detectadas por sensores locais. O satélite, posteriormente, retransmite esas alertas a estacións terrestres, encargadas de redirixir a posición do lume aos UAV. O UAV será desta maneira capaz de actualizar ao Lume-1 garantindo unha comunicación bidireccional coas estacións terrestres.

As especificacións do Lume-1 consisten nun software TOTEM Radio UHF M2M de carga útil e un transmisor en banda S, así coma un sistema HUMPL Humsat e un receptor UHF M2M.

## Notas 
## Véxase tamén 
### Ligazóns externas 
* Web oficial do subsidiario Alén Space
* Fernando Aguado, profesor da Escola de Telecomunicación da UVigo e investigador responsable da Agrupación Aeroespacial da Universidade de Vigo
* Web con actualizacións da axencia espacial Rusa (FKA)
Julio Nieto López

**Julio Nieto López**, coñecido como **Chevol** ou **Nardo**, nado en Almería cara a 1907 e finado na Coruña o 21 de setembro de 1946, foi un militar e guerrilleiro antifranquista andaluz.

## Traxectoria 
Radiotelegrafista. Antigo garda de asalto, durante a guerra civil española foi ascendido a alférez por méritos de guerra en outubro de 1936, e despois a capitán. Ao finalizar a guerra foi detido. Xulgado en Madrid, foi condenado. Estivo preso na Celular de Valencia e na Prisión Central de Yeserías de onde saíu en liberdade condicional en agosto de 1943. Secretario xeral do Comité Provincial do PCE de Lugo, do que tamén formaban parte Emilio Golás e Enriqueta Otero, mantivo contactos con Xosé Castro Veiga. Foi detido en xaneiro de 1946. Xulgado en consello de guerra na Coruña por rebelión militar o 17 de xullo de 1946 no proceso 75/1946 con Enriqueta Otero, Ramón Vivero Geada, José María Urquiola Iglesias e Marcelino Villares Santiago, foi condenado á pena de morte. Foi executado con garrote vil na prisión da Coruña con Ramón Vivero Geada o 21 de setembro de 1946.

## Vida persoal 
Casou con Loreto Tapia.

## Notas 
## Véxase tamén 
### Ligazóns externas 
* Ficha en Memorial antifranquista y lucha por la libertad
Phycodurus eques

O ***Phycodurus eques*** é un peixe mariño da familia Syngnathidae, o cal inclúe  a especie *Phyllopteryx taeniolatus*, peixes agulla e cabalos de mar. É o único membro do xénero ***Phycodurus***.

## Notas 
## Véxase tamén 
### Bibliografía 
*
Dendrobates auratus

***Dendrobates auratus*** é unha especie colorida e rechamante de ra orixinaria de América Central e zonas setentrionais de América do Sur. Esta especie tamén foi introducida en Hawai. É unha das máis variables especies de tódalas clases de ras velenosas, moi achegada á *Dendrobates tinctorius* e a algunhas especies de *Oophaga*.  Está considerada unha especie non ameazada pola Unión Internacional para a Conservación da Natureza.

## Notas 
## Véxase tamén
Reyshawn Terry

**Reyshawn Antonio Terry Sr.**, nado o 7 de abril de 1984 en Winston-Salem, Carolina do Norte, é un xogador profesional de baloncesto estadounidense. Cunha estatura de 2,03 metros xoga nas posicións de ala e ala-pivote.

## Traxectoria profesional 
Terry foi elixido na 44ª posición do Draft da NBA de 2007 polos Orlando Magic. O mesmo día do Draft foi traspasado ós Dallas Mavericks a cambio de Milovan Raković.

O 31 de agosto de 2009, anunciouse a súa fichaxe por unha tempada polo Obradoiro CAB da Liga ACB.

## Notas 
## Véxase tamén 
### Ligazóns externas 
* Perfil en ACB.com 
* Perfil en Eurobasket.com
Brontosauro

Os **brontosauros** (en ; en , que quere dicir "lagarto" e "trono") son un xénero de dinosauros saurópodos xigantesco e cuadrúpede. Malia que a especie tipo, ***B. excelsus***, foi considerada durante moito tempo como unha especie do relacionado xénero *Apatosaurus*, en 2015 os investigadores propuxeron o *Brontosaurus* como un xénero separado dos *Apatosaurus* que conta con tres especies: ***B. excelsus***, ***B. yahnahpin*** e ***B. parvus***.

Os brontosauros tiñan un longo e delgado pescozo e unha pequena testa adaptada a un estilo de vida herbívoro; tiña un torso enorme e pesado e unha cola a xeito de látego. As diferentes especies viviron durante o Xurásico tardío na formación de Morrison no que hoxe é América do Norte, e extinguíronse a finais do Xurásico. Estímase que os exemplares adultos de brontosauros roldaban as quince toneladas de peso e os 22 metros de longo.

Como saurópodo arquetípico, os brontosauros son un dos dinosauros máis coñecidos e teñen aparecido en filmes, anuncios de publicidade, selos postais e moitos outros tipos de medios de comunicación.

## Notas 
## Véxase tamén
Vaporwave

O **vaporwave** é un microxénero da música electrónica e un meme de Internet que xurdiu a comezos dos anos 2010. A música deste estilo presenta unha característica habitual de fascinación pola música dos anos 1980 e 1990 de estilos como a música de ascensor, o smooth jazz, o R&B e a música lounge, utilizando xeralmente samplers ou manipulando as pistas musicais con diversas técnicas e efectos. A subcultura que arrodea ó vaporwave adoita asociarse cunha visión ambigua ou satírica do capitalismo de consumo e da cultura popular, e tende a caracterizarse por unha achega nostálxica ou surrealista ó entretemento popular, á tecnoloxía e a publicidade de décadas previas. Adoita incorporar tamén imaxinaría de Internet, elementos típicos do deseño web de finais dos anos 1990, elementos do glitch art e ilustracións cyberpunk nas portadas e vídeos musicais. o vaporwave ten unha certa relación coas tendencias experimentais da escena do pop hipnagonóxico de comezos dos anos 2000 liderada por produtores como James Ferraro, Daniel Lopatin e Vektroid (Ramona Xavier). Trala considerada primeira mostra de vaporwave en decembro de 2011, *Floral Shoppe* de Vektroid, floreceu unha serie de produtores en liña inspirados na produción de música neste estilo. Este movemento acadou unha audiencia por medio de sitios web como Last.fm, Reddit e 4chan, empregando principalmente Bandcamp para a súa distribución musical. A maior exposición que tivo o vaporwave a partir do ano 2012 deu lugar a unha serie de diversos subxéneros e derivados como o future funk, o mallsoft ou o hardvapour.

## Notas
## Véxase tamén
### Bibliografía
* 
* 
*
Pyhäntä

**Pyhäntä** é un municipio de Finlandia situada na rexión de Ostrobotnia do Norte. En 2018 a súa poboación era de 1&nbsp;594&nbsp;habitantes. A superficie do termo municipal é de 847,48&nbsp;km2, dos cales 36,79&nbsp;km2 son auga. O concello ten unha  densidade de poboación de 1,97&nbsp;hab./km².

Limita cos concellos de Kärsämäki, Pyhäjärvi e Siikalatva, na súa mesma rexión, Kajaani, pertencente á rexión de Kainuu, e Kiuruvesi, en Savonia do Norte.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Pyhäntä
Voo 585 de United Airlines

O **voo 585 de United Airlines** era un servizo regular de pasaxeiros entre Denver e Colorado Springs. O día 3 de marzo de 1991 o Boeing 737-291 que operaba a ruta, con 20 pasaxeiros e 5 tripulantes a bordo, experimentou un bloqueo do temón mentres estaba na aproximación final á pista 35 do aeroporto municipal de Colorado Springs, causando que o avión dese a volta e entrase nunha caída en picado sen control. Non houbo superviventes.

A NTSB inicialmente foi incapaz de atopar a causa do accidente, pero despois doutros incidentes semellantes de avións Boeing 737 desterminouse que fora causado por un defecto no deseño do control de potencia do temón.

## Avión e tripulación 
O voo 585 estaba operado por un Boeing 737-291 con rexistro N999UA. O 737 fora fabricado orixinalmente para Frontier Airlines en 1982 e foi mercado por United Airlines en 1986. Na data do accidente o aparello tiña unhas 26 000 horas de voo.

A tripulación estaba formada polo capitán Harold Green, de 52 anos, a primeira oficial Patricia Eidson, de 42, e 3 asistentes de voo. O capitán, que tiña máis de 10 000 horas como piloto de United Airlines, era considerado polos colegas como un piloto conservador que sempre seguía os procedementos operativos stándar. A primeira oficial tiña máis de 4 000 horas de voo, e era considerada polo capitán Green unha piloto moi competente.

## Accidente 
O voo 585 era un servizo regular de United Airlines dende o aeroporto de Peoria en Peoria, Illinois ata Colorado Springs, Colorado, con escalas no aeroporto de Quad City en Moline, Illinois e no aeroporto de Stapleton en Denver, Colorado. O 3 de marzo de 1991 o avión voou de Peoria a Denver sen incidencias.

Ás 09:23 am MST o voo 585 engalou de Denver con 20 pasaxeiros e 5 tripulantes a bordo, e tiña previsto chegar a Colorado Springs ás 09:46 am. Ás 09:37 o avión foi autorizado para unha aproximación visual á pista 35. De sípeto o aparello xirou cara a dereita e o nariz baixou. A tripulación intentou iniciar un go-around poñendo os flaps na posición de 15 graos e incrementando a potencia. A altitude baixou rapidamente e a aceleración incrementouse ata máis de 4g ata que o avión se esnafrou en Widefield Park, a menos de catro millas da pista, a unha velocidade de 394&nbsp;km/h.

## Notas
Voo 427 de USAir

O **voo 427 de USAir** era un servizo regular entre o aeroporto O'Hare de Chicago e o aeroporto de Pittsburgh, con destino final en West Palm Beach, Florida. O xoves 8 de setembro de 1994 o Boeing 737 que operaba a ruta esnafrouse mentres se aproximaba á pista 28R do aeroporto de Pittsburgh, que na época era o maior centro de conexións de USAir.

Despois da investigación máis longa na historia da Xunta Nacional de Seguridade no Transporte (NTSB), determinouse que a causa probable foi o mal funcionamento do temón do avión que se bloqueou na dirección oposta ao ordenado polos pilotos, causando que o aparello entrase nunha perda aerodinámica que os pilotos foron incapaces de recuperar. As 132 persoas a bordo do avión morreron.

## Avión 
O aparello implicado era un Boeing 737-3B7 con rexistro N513AU, e anteriormente rexistrado N382AU. O avión fora entregado en 1987 e estaba equipado con dou motores CFM56-3B2. Tiña acumuladas unhas 16 800 horas de voo no momento do accidente.

## Tripulación 
A tripulación de voo estaba formada polo capitán Peter Germano, de 45 anos, que fora contratado por USAir en febreiro de 1981, e polo primeiro oficial Charles B. "Chuck" Emmett III, de 38, contratado en febreiro de 1987 por Piedmont Airlines (que se fusionou con USAir en 1989). Ámbolos dous eran considerados excelentes pilotos e tiñan moita experiencia: o capitán Germano acumulaba unhas 12 000 horas de voo, mentres que o primeiro oficial Emmett tiña unhas 9 000 horas. Os asistentes de voo Stanley Canty e April Slater foran contratados en 1989 por Piedmont Airlines. A asistente Sarah Slocum-Hamley fora contratada en outubro de 1988 por USAir. preto de Aliquippa uns 28 segundos despois de entrar na turbulencia de estela.

## Notas
Giovanni Mele

**Giovanni Mele**, nado o 19 de outubro de 1885 en Acquaformosa (Calabria) e finado o 10 de febreiro de 1979, foi un eclesiástico grecocatólico italo-albanés, primeiro bispo de Lungro dende 1919 até o seu pasamento.
## Traxectoria 
Naceu o 19 de outubro de 1885 en Acquaformosa, unha vila italo-albanesa de Calabria.

O 19 de febreiro de 1919 o papa Bieito XV, coa constitución apostólica *Catholici fideles* erixiu a eparquía de Lungro para os italo-albaneses de Italia continental. O 10 de marzo de 1919 Giovanni Mele foi nomeado bispo da nova eparquía. Recibiu a consagración episcopal o 8 de xuño de mans do bispo grego Isaias Papadopoulos, quen foi asistido polo bispo Giuseppe Schirò e polo abade Arsenio Pellegrini.

Como bispo de Lungro, organizou en 1940 o primeiro sínodo interdiocesano da Igrexa católica italo-albanesa, xunto co administrador apostólico da eparquía de Piana degli Albanesi Luigi Lavitrano e o abade de Santa María de Grottaferrata Isidoro Croce.

Manifestou unha grande preocupación pola restauración da pureza do rito bizantino na súa diocese e na defensa da súa especificidade: se realizaron fortes reformas na catedral de San Nicolao de Mira, que se converteu na primeira igrexa en ter unha división do seu espazo interior pola presenza do iconostasio; sempre asinaba nas actas da Conferencia Episcopal Calabresa engadindo a cláusula *"in quanto compatibile con il rito greco"*.

Finou no cargo o 10 de febreiro de 1979, e foi sucedido por Giovanni Stamati.

## Obra 
*
*
*
*
*
*
*
*
*
*
*
*

## Notas 
## Véxase tamén 
### Bibliografía 
*

### Outros artigos 
*Vincenzo Matrangolo

### Ligazóns externas 
*
Manuel Dieste Mos

**Manuel Dieste Mos**, nado en Ribeira en 1967 e finado na mesma vila o 16 de outubro de 2017, foi un político e empresario galego.

## Traxectoria
Veciño de Carreira, foi creador da agrupación de Protección Civil do seu concello. En 1993 foi un dos creadores de Novas Xeracións en Ribeira. Foi de terceiro nas listas ás eleccións municipais de 1995 polo PPdG, con José Luis Torres Colomer como líder.

Foi presidente do Atlético de Riveira e directivo do Carreira CF.

Foi empresario no sector marisqueiro nas depuradoras Amegovre e Remagro do Grove, e foi vicepresidente do consello regulador do Mexillón de Galicia.

Morreu a causa dunha leucemia.

## Notas
Voo 201 de Copa Airlines

O **voo 201 de Copa Airlines** era un voo regular de pasaxeiros entre o aeroporto Tocumen na Cidade de Panamá e o aeroporto Alfonso Bonilla Aragón en Cali, Colombia. O día 6 de xuño de 1992 o Boeing 737-204 Advanced que operaba a ruta deuse a volta, desintegrouse no aire e esnafrouse na xungla na Rexión do Darién 29 minutos despois de engalar, matando ás 47 persoas a bordo. A ruptura durante o voo foi causada por lecturas de instrumentos defectuosos e outros factores que constribuíron ao accidente, como un adestramento incompleto.

O voo 201 é o peor accidente da historia da aviación panameña, e tamén o primeiro con vítimas mortais (e ata a data o único) da historia de Copa Airlines.

## Avión e tripulación 
O aparello era un Boeing 737-200 Advanced de 12 anos, con rexistro HP-1205CMP, pilotado polo capitán Rafael Carlos Chial, de 53 anos, e o primeiro oficial Cesareo Tejada. Os asistentes de voo eran Iris Karamañites, Flor Díaz, Vanessa Lewis, Xenia Guzmán e Ramón Bouche. O voo 201 de Copa levaba 40 pasaxeiros e 7 tripulantes. O avión fora fabricado en 1980 e entrara en servizo con Britannia Airways co rexistro G-BGYL. O aparello fora adquirido por Copa Airlines como resultado dun acordo de arrendamento nos 90 entre ámbalas dúas compañías. O avión levaba unha librea híbrida Britannia/Copa no momento do accidente.

## Accidente 
O voo 201 engalou da pista 21L do aeroporto Tocumen da Cidade de Panamá ás 20:37 (8:37 p.m.) hora local como un servizo regular de pasaxeiros ata Cali, Colombia. A bordo ían 40 pasaxeiros e 7 tripulantes.

Ás 20:57 (8:57 p.m.) o control de tráfico aéreo de Tocumen intentou sen éxito contactar co voo ata que recibiu unha mensaxe de radio dun DC-10 de KLM que estaba aproximándose ao aeroporto, informou que interceptara un sinal de auxilio do transpondedor do voo 201 nunha área entre a fronteira colombiana e a provincia de Darién, a varios quilómetros da súa posición. Tras varios intentos intentos sen éxito de contactar co avión perdido o ATC de Tocumen finalmente declarou unha emerxencia no aeroporto e informou ao centro ATC colombiano en Bogotá sobre o aparello desaparecido. Á mañá seguinte os avións de busca foron enviado á última posición coñecida do voo 201. Debido ao remoto da área e á dificultade de acceso o persoal de rescate tardou 12 horas en chegar ao lugar.

Debido a que os corpos das vítimas e varias partes do fuselaje da aeronave estaban espalladas nun radio de 10&nbsp;km, o proceso de recuperación foi moi difícil. Despois de que os investigadores chegaron ao lugar do accidente, comezou a investigación para atopar a causa do accidente.

## Notas
The Hero with a Thousand Faces

***The Hero with a Thousand Faces*** (en galego: *O heroe das mil caras*) é un libro publicado en 1949 polo mitógrafo estadounidense Joseph Campbell que trata o tema da viaxe do heroe, ou monomito, un padrón narrativo que se encontrou nas historias e lendas populares. Segundo Campbell, o heroe adoita pasar a través de ciclos ou aventuras similares en tódalas culturas, resumido na tríade; Separación - Iniciación - Retorno. Considérase unha referencia obrigada para os realizadores cando filman unha película épica.

## Temática
Joseph Campbell ó longo da obra sinalou as coincidencias entre diversos mitos, pasaxes relixiosas, lendas, tradicións e soños persoais de diversas culturas e épocas arredor do mundo. Propoñendo o termo monomito como estrutura mitolóxica universal, aplicou os principios da psicanálise como método de aproximación, principalmente o estudo dos símbolos e os arquetipos propostos por Carl Gustav Jung, para presentar as mitoloxías como unha manifestación da mente humana encamiñadas a representar e resolver algúns dilemas da especie.

#### Os doce estadios da viaxe do heroe
# *Mundo ordinario*: o mundo normal do heroe antes de que a historia empece.
# *A chamada da aventura*: ó heroe preséntaselle un problema, desafío ou aventura.
# *Reticencia do heroe ou rexeitamento da chamada*: o heroe refusa o desafío ou aventura, principalmente por medo ó cambio.
# *Encontro co mentor ou axuda sobrenatural*: o heroe encontra un mentor que fai que acepte a chamada ou o informa e adestra para a súa aventura ou desafío.
# *Paso do primeiro limiar*: o heroe abandona o mundo ordinario para entrar no mundo especial ou máxico. 
# *Probas, aliados e inimigos*: o heroe enfróntase a probas, encontra aliados e confronta inimigos, de xeito que aprende as regras do mundo especial.
# *Acercamento*: o heroe ten éxitos durante as probas.
# *Proba difícil ou traumática*: a crise máis grande da aventura, de vida ou morte.
# *Recompensa*: o heroe enfrontouse á morte, sobreponse ó seu medo e agora gana unha recompensa.
# *O camiño de volta*: o heroe debe volver ó mundo ordinario.
# *Resurrección do heroe*: outra proba onde o heroe se enfronta á morte e debe usar todo o aprendido.
# *Regreso co elixir*: o heroe regresa á casa co elixir e úsao para axudar a todos no mundo ordinario.

## Notas
Voo 006 de China Airlines

O **voo 006 de China Airlines** era un servizo diario sen escalas entre Taipei e Os Ánxeles. O 19 de febreiro de 1985 o Boeing 747SP que operaba a ruta estivo envolto nun contratempo tras o fallo do motor número 4, mentres voaba a 41 000 pés (12 500 m). O avión volcou e afundíuse 30 000 pés (9 100 m), experimentando altas velocidades e forzas g (uns 5g) antes de que o capitán fose capaz de recuperalo da caída en picado, e posteriormente foi desviado ao aeroporto internacional de San Francisco.

## Accidente 
O avión saíra de Taipei ás 16:22 hora local. O accidente ocorreu 10 horas despois. O Boeing 747SP-09 estaba a 560&nbsp;km ao noroeste de San Francisco, a unha altura de cruceiro de 41 000 pés (12 500 m). A tripulación de mando estaba formada polo capitán Min-Yuan Ho, de 55 anos, o primeiro oficial Ju Yu Chang, de 53, o enxeñeiro de voo Kuo-Pin Wei, de 55, o capitán de reserva Chien-Yuan Liao, de 53, e o enxeñeiro de voo de reserva Shih Lung Su, de 41.

O enxeñeiro de voo intentou recuperar a potencia do motor, pero non pechou a válvula de purga, como requiría o procedemento da lista de verificación.

## Consecuencias 
Houbo dous feridos graves a bordo: unha fractura e laceración dun pé, e unha distensión aguda nas costas que precisou dous días de hospitalización. O avión quedou seriamente danado polas excesivas forzas g. As ás quedaron permanentemente dobradas 5&nbsp;cm cara a arriba, o tren de aterraxe principal interior perdeu dúas portas do actuador, e os dous puntais interiores do tren principal quedaron colgando.

## Notas
Pichia

***Pichia*** (antes chamada cos sinónimos obsoletos *Hansenula* e *Hyphopichia*) é un xénero de lévedos da familia Saccharomycetaceae de células esféricas, elípticas ou oblongas acuminadas. Os *Pichia* adoitan ser teleomorfos, e forman ascósporas con forma de sombreiro, hemiesféricas ou redondas durante a reprodución sexual. Os anamorfos dalgunhas especies de *Pichia* clasificáronse como especies de *Candida*. A reprodución asexual é por xemación multilateral.

A lactosa non é fermentada nin asimilada por estas especies. O comportamento con respecto a outros carbohidratos  depende da especie. Sempre asimilan o nitrato.

Coñécense máis de 100 especies deste xénero. Algunhas delas interfiren cos procesos de fermentación para a produción de alcohol. Na produción de viño, algunhas especies de *Pichia* poden xerar posibles defectos no viño. A maioría encóntrase en plantas en descomposición; algunhas viven en estreita simbiose con insectos, que viven en plantas en descomposición.

Algúns representantes de *Pichia* poden encontrarse no leite e queixo crus, como *P. anomala* (antes chamada *Hansenula anomala*). *P. anomala* combate o prexudicial mofo *Aspergillus flavus*, que contamina os  alimentos como noces, millo e outros e produce aflatoxinas. Os investigadores do Servizo de Investigación Agrícola dos Estados Unidos atoparon que cando se trataban as árbores de pistacho con *P. anomala*, o crecemento de *A. flavus* quedaba inhibido nun 97%. Ademais de inhibir a *A. flavus*, o lévedo pode tamén axudar a protexer outros cultivos agrícolas de mofos prexudiciais que afectan ao sabor, textura, rendemento e seguridade das colleitas. http://www.ars.usda.gov/is/pr/2010/100127.htm En frotis de queixo madurado, a especie máis importante é *P. membranifaciens* que tamén aparece no queixo en crema. A formación dunha película é típica. Outro membro do xénero, *P. pastoris*, utilízase amplamente en bioloxía molecular e biotecnoloxía como un sistema de expresión. *P. angusta* antes chamada *Hansenula polymorpha*, é un organiso modelo para estudar as funcións dos peroxisomas e a súa bioloxía molecular subxacente.

Algunhas especies de *Pichia* (por exemplo, *P. ohmeri*) demostrouse clinicamenre que son patóxenas, ou, mellor, patóxenos oportunistas  en persoas inmunocomprometidos.

## Notas 
## Véxase tamén 
### Ligazóns externas 
*Pichia en Dr Fungus
La novia oscura

***La novia oscura*** é unha novela da autora colombiana Laura Restrepo, publicada en 1999.

## Trama 
La Catunga é un barrio da vila colombiana de Tora, próxima a unha explotación petrolífera. Até alí chega unha nena que quere ser prostituta, e aprende o oficio da man de Todos Los Santos, a súa mentora. Nese período faise amiga de Sacramento, un rapaz que a axudou ao chegar á vila. Sacramento, doído ao ser consciente de que a nena vai comezar a ter relacións sexuais con homes, marcha da vila e comeza a mandarlle postais á rapaza.

Unha vez preparada, a nena toma o nome artístico de Sayonara e comeza a exercer. Axiña o nome de Sayonara comeza a ser coñecido e desexado por moitos homes da contorna. Entrementres, Sayonara vai coñecendo o resto de prostitutas do barrio, entre as que hai unha forte relación. Aos poucos vanse sabendo cousas do seu pasado, como que se chama Amanda e que os militares mataron o seu irmán. Co tempo, chegan á vila as súas irmás.

Sacramento atopa traballo, e fai amizade con outro rapaz, *el Payanés*. Durante unha forte doenza Sacramento pídelle ao amigo que se atopa a nena lle prometa que vai ir rescatala. El Payanés dá con ela, mais descobre que Sayonara e a nena son a mesma persoa. El Payanés e Sayonara prométense que se han ver unha vez ao mes, mais el non llo conta a Sacramento.

Cando Sacramento se recupera, vai á procura de Sayonara. Deixan a vila, onde non saiban da antiga profesión dela, e comeza a servir nunha casa. Sacramento e Sayonara casan, mais a relación non vai ben polos celos del. Sayonara regresa a La Catunga, pero atopa a vila cambiada. Volve coa esperanza de que El Payanés volva ir ao río onde prometeran encontrarse.

## Narración 
*La novia oscura* está redactada en primeira persoa desde o punto de vista dunha xornalista, que fala con Todos Los Santos, Sacramento e outros personaxes para saber do personaxe de Sayonara. Na realidade, a autora levou a cabo unha extensiva investigación en Barrancabermeja, que a levou a crear o personaxe de ficción.

## Notas
Ralph Breaks the Internet

***Ralph Breaks the Internet *** é un filme estadounidense de 2018 producido por Walt Disney Animation Studios e distribuído por Walt Disney Pictures. É a secuela do filme de 2012 *Wreck-It Ralph* así como a longametraxe número 57 de Walt Disney Animation Studios. O filme foi dixirido por Rich Moore e Phil Johnston, escrito por Johnston e Pamela Ribon e producido por John Lasseter, Chris Williams, e Jennifer Lee. Está protagonizado polas voces de John C. Reilly, Sarah Silverman, Jack McBrayer, Jane Lynch e Ed O'Neill, que retoman os papeis do primeiro filme, xunto con Alan Tudyk, Gal Gadot, Taraji P. Henson e Alfred Molina.

## Personaxes 
* John C. Reilly como Ralph
* Sarah Silverman como Vanellope
* Gal Gadot como Shank
* Taraji P. Henson como Yesss
* Jack McBrayer como Felix
* Jane Lynch como Calhoun
* Alan Tudyk como KnowsMore
* Alfred Molina como Double Dan
* Ed O'Neill como Mr. Litwak
* Bill Hader como J.P. Spamley
* John DiMaggio como Arthur

## Notas 
## Véxase tamén 
### Bibliografía 
* 
### Ligazóns externas 
*
Voo 185 de SilkAir

O **voo 185 de SilkAir** era un voo regular de pasaxeiros operado por un Boeing 737-300 dende Iacarta, Indonesia, ata Singapur, que se esnafrou no río Musi preto de Palembang, no sur de Sumatra o día 19 de decembro de 1997, matando aos 97 pasaxeiros e 7 tripulantes a bordo.

A causa do accidente foi investigada independentemente por dúas axencias en dous países: nos Estados Unidos pola Xunta Nacional de Seguridade no Transporte (NTSB), e en Indonesia polo Comité Nacional de Seguridade no Transporte (NTSC). A NTSB, que tiña xurisdición pola fabricación de Boeing do aparello nos Estados Unidos, investigou o accidente baixo o liderado de Greg Feith. A súa investigación concluíu que o accidente foi o resultado de entradas de control deliberadas de voo, moi probablemente do capitán. A NTSC indonesia, liderada polo profesor de enxeñería Oetarjo Diran, foi incapaz de determinar a causa do accidente.

Outro factor potencial que levou ao accidente do 737 foi a unidade de control de potencia (PCU) que controlaba o temón do avión. A causa dalgúns accidentes de 737 como o voo 427 de USAir fora atribuída a problemas do temón do avión. Aínda que a NTSB e o fabricante do PCU, Parker Hannifin, xa determinaran que a unidade traballaba correctamente, e polo tanto non fora a causante do accidente, unha investigación privada do accidente por unha demanda civil xulgada por un tribunal estatal nos Ánxeles, que non permitiu escoitar ou considerar as conclusións da NTSB e de Parker Hannifin, decidiu que o accidente fora causado por unha válvula servo defectuosa dentro da PCU, baseándose en achados forenses cun microscopio electrónico que determinaron que os pequenos defectos dentro da PCU causaran o bloqueo do temón e un voo incontrolado que levou ao accidente.

## Avión 
O aparello que operaba o voo 185 era un Boeing 737-300 con número de serie 28556 e rexistro 9V-TRF, equipado con dous motores CFM56-3B2. O seu primeiro voo foi o 27 de xaneiro de 1997 e entregouse a SilkAir o 14 de febreiro, 10 meses antes do sinistro. No momento do accidente era o avión máis novo na frota da aeroliña e acumulaba 2 238 horas de voo en 1 306 ciclos.

## Notas
Ángel Álvarez Rego

**Ángel Álvarez Rego**, finado en Aranga o 26 de xuño de 1946, foi un guerrilleiro antifranquista galego.

## Traxectoria 
Formaba parte da IV Agrupación Pasionaria do Exército Guerrilleiro de Galicia, comandada por Marcelino Rodríguez Fernández (Marrofer). Foi reclamado en abril de 1946 polo xuíz militar da Coruña como encartaddo na causa 75/46 xunto con Ángel Asareo Rivas, Marcelino Fernández Villanueva, Marcelino Rodríguez Fernández, Rafael Casabella Souto, Guillermo Lozano, Víctor López Rodríguez, Marcelino Fernández Fernández, José Santiago Temprano, José Castro Veiga, José Basanta Basanta, Luis Sánchez Vázquez, León Araújo, Ciriaco Arroyo e Antonio Somoza. Avistado o seu grupo por unha contrapartida en Milreu, no concello de Aranga, o 26 de xuño de 1946, foi executado xunto cos guerrilleiros Marcelino Rodríguez Fernández, Lisardo Freijo López e José Doldán.

## Notas 
## Véxase tamén 
### Bibliografía 
* 
*
Voo 7425 de Aeroflot

O **voo 7425 de Aeroflot** era un servizo regular doméstico de pasaxeiros entre Karshi e Leningrado cunha escala en Ufa. O 10 de xullo de 1985 o Tupolev Tu-154B-2, con rexistro CCCP-85311, que operaba a ruta baixo a división de Uzbekistán de Aeroflot esnafrouse preto de Uchkuduk, na República Socialista Soviética de Uzbekistán, mentres voaba a segunda parte da ruta. O accidente matou os 200 ocupantes do avión.

## Pasaxeiros e tripulación 
O voo 7425 levaba 139 adultos e 52 nenos a bordo. A tripulación de voo estaba formada polo capitán Oleg Pavlovich Belisov, o copiloto Anatoliy Timofeevich Pozjumskij, o navegante Harry N. Argeev, e o enxeñeiro de voo Abduvahit Sultanovich Mansurov. Na cabina de pasaxeiros había cinco asistentes de voo.

## Notas
Ivica Zubac

**Ivica Zubac**, nado o 18 de marzo de 1997 en Mostar, é un xogador croata de baloncesto profesional que xoga nos Los Angeles Clippers da National Basketball Association (NBA).

## Traxectoria profesional 
O 23 de xuño de 2016, Zubac foi seleccionado na 32ª posición do Draft da NBA de 2016 polos Los Angeles Lakers. O 7 de xullo de 2016, Zubac asinou cos Lakers. Zubac debutou na NBA o 2 de novembro de 2016, anotando seis puntos na vitoria dos Lakers por 123-116 contra os Atlanta Hawks. Durante a súa tempada de rookie, Zubac foi asignado en varias ocasións ós Los Angeles D-Fenders, o afiliado dos Lakers na NBA D-League.

O 7 de febreiro de 2019, Zubac foi traspasado xunto a Michael Beasley ós Los Angeles Clippers a cambio de Mike Muscala.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Ángel Álvarez

Co nome de **Ángel Álvarez** podemos referirnos a:

***Ángel Álvarez Mendoza**, avogado e político español (1853-1957).
***Ángel Álvarez Rego**, guerrilleiro antifranquista galego (m. 1946).
***Ángel Álvarez Durán**, avogado e político galego (1931-1998).